મુંબઈઃ આમિર ખાનની પત્ની કરિણ રાવ 45 વર્ષ (7 નવેમ્બર)ની થઈ ચૂકી છે. કિરણ જ્યારે 14 વર્ષની હતી ત્યારે તેણે આમિર ખાનની ફિલ્મ ‘કયામત સે કયામત તક’ જોઈ હતી અને તેની દિવાની થઈ ગઈ હતી. તેણે ક્યારેય કલ્પના પણ નહોતી કરી કે આ સ્ટાર એક દિવસ તેનો પતિ બનશે. વાસ્તવમાં કિરણ આમિરની નિકટ ત્યારે આવી જ્યારે તે ફિલ્મ ‘લગાન’ સમયે આશુતોષ ગોવારિકરની આસિસ્ટન્ટ હતી. કિરણની જવાબદારી આમિરને સેટ સુધી લઈ જવાની હતી. આ સમયે બંને વચ્ચે વાતચીત થતી રહેતી. ધીમે-ધીમે બંને એકબીજાના સારા મિત્રો બની ગયા. ‘લગાન’ના શૂટિંગના બે વર્ષ બાદ આમિર પોતાની પ્રથમ પત્ની રીના દત્તથી અલગ થઈ ગયા. આ સમયે કિરણ આમિરની વધુ નિકટ થઈ. 2005માં બંનેએ આ મિત્રતાને આગળ વધારતા લગ્ન કરી લીધા. પ્રોડ્યૂસર-ડિરેક્ટર કિરણ તેલંગાણાની વાનાપર્થી રૉયલ ફેમિલીમાંથી આવે છે. કિરણના દાદા રામેશ્વર રાવ વાનાપર્થી રાજા હતા. તેમનું શાસન તેલંગાણાના મેહબૂબનગર જીલ્લામાં હતું.